JohanHeinsen/ENO huggingface dataset:
Odense Adresse-Contoirs Efterretninger, 1833-08-08
Gjør vitterligt: at for mig haver Prokurator La Cour i Svendborg andraget, hvorledes han, som befalet Sagfører for Jndsidder Rasmus Pedersen af Gudbjerg, ifølge det denne forundte beneficium paupertatis og paa Grund af ham allernaadigst meddeelte Bevilling af 5 Febr. d. A. skal erhverve Mortifikationsdom paa en af Huusmand Lars Pedersen i bemeldte Gudbjerg til Rasmus Pedersen under 4 Mai 1825 udstædt og den 19 s. M. under Sunds Gudme Herreders Ret tinglæst Obligation, hverved er givet første Prioritets Panteret i Debitors tilhørende Huus m.v. i Gudbjerg, men hvilken Obligation er bortkommet. Thi indstævnes herved med Aar og Dags Varsel den eller dem, som maatte have fornævnte Obligation ihænde, til at møde for Sunds Gudme Herreders Ret, som holdes paa Raadhuset i Svendborg den første Torsdag i November Maaned 1834, Formiddag Kl. 10, for der og da, naar denne Sag vorder foretaget, med Obligationen at fremkomme, og lovlig Adkomst til samme at beviisliggjøre, da den ellers ved Rettens Dom vil vorde mortificeret, saaledes at en Udskrivt af Pantebogen kan gjelde og træde istedet for den bortkomne Obligation, alt efter Citantens nærmere Paastand og Jrettesættelse. Forelæggelse og Laugdag kan, ifølge Forordningen af 3 Juni 1796, ikke ventes. Dette til Bekræftelse under min Haand og Embedssegl. Sunds Gudme Herreders Kontoir i Svendborg, den 2 Au Bruun. gust 1835. (L. S.)
Odense Adresse-Contoirs Efterretninger, 1833-08-08
Nysølv-Fabriken i Berlin, Kjöbenhavn, Warschau, Cöln og Dresden. Henniger & Comp. undlade ikke, herved at bekjendtgjøre, at den Kongelige Sachsiske Regjering har ved flere agtværdige og sagkyndige Mænd ladet anstille gjentagne chemiske Undersøgelser, at vore Fabrikater, og som en Følge deraf under 13 April 1835. ophævet Forbudet mod saadanne Varer ved et Rescript, saaledes lydende: "Forordning til samtlige Over- og Underøvrigheder, betræssende Ophævelsen af Forbudet mod Nysølvs Anvendelse til Koge, Spise- og Drikkekar.""Foranlediget ved de Besværinger, der ere indløbne angaaende Forbudet mod Anvendelsen af Nysølvet fra Henniger & Comps. gis.
Odense Adresse-Contoirs Efterretninger, 1833-08-08
Fabriker i Berlin, Kjøbenhavn &c. til Koge, Spise- og Drikkekar, ere Nyssle-Varene blevne underkastede gjentagne Undersøgelser, og det har ved samme viist sig, at de ere velan vendelige til huusligt Brug, hvis Aarsag Forbudet af 21 Juli 1832 herved ophæves." Dresden, i det Kongel. Reg. Coll., den 13 April 1833. Hering. v. Wietersheim.
Odense Adresse-Contoirs Efterretninger, 1833-08-08
I Henhold til ovenstaaende Bekjendtgjørelse, tillader jeg mig tillige at bemærke, at mit Oplag nu igien er forsynet med et Udvalg af Spise- og Drikkekar, som Theemaskier, Theepotter, Terriner, Potage-, Ragout, Spise- og Theeskeer, Bægere, Knive og Gafler m. m.; ligesom jeg ogsaa modtager og paa det snareste udfører Bestillinger paa deslige Sager, saavelsom paa Kjøre- og Ridetøier, moderne Lysestager og alt Andet, som ellers udføres i Sølv eller andet Metal. Med Hensyn til Gjenkjøbet af deslige brugte Sager, er jeg saa fri at henvise til min Priiscourant, og bemærkes blot slutteligen, at jeg betaler halv Priis for saadanne brugte Varer, der ikke ere sønderbrudte eller aldeles ude af Moden. For Smeltemetal betaler jeg derimod 2 Rbd. pr. Pd. Forresten afholder jeg mig fra al berømmende Anpriisning af Nysølvet, da dette noksom anbefaler sig selv, og, naar det holdes reent, stedse bliver hvidere. Skeer &c. blive smukkest, naar de skures med Aske eller fiin Rødsteen i Vand eller Lud, og derpaa vel aftørres. Lysestager, pudses bedst med Trippelse og Vand.
Odense Adresse-Contoirs Efterretninger, 1833-08-08
Nysølv-Fabriken i Kjøbenhavn, Kongens Nytorv Nr. 206. W. Weiss. IIISSIAN det Kongelige privilegerede Nysele=Fabrik W. Weiss i Kjöbenhavn, Kongens Nytorv Nr. 206, til bestemte Priser pr. Contant i Sølv efter Cours. Fabrikstempel Weiss med Vaaben. Rd. Sk. Rd. Sk. Blik af forskjelligt Nummer. . . . . pr. Pd. Støbe-Metal . . . . . . . . . . . . . . . Traad af forskjellig Tykkelse. . . . . . - Assald kjøbes tilbage for 2 Rbd. . . . . Fiilspaaner . . . . . for 64 Sk. . . . -. . . pr. Stk.
Odense Adresse-Contoirs Efterretninger, 1833-08-08
Bestyrelsen for den polytechniske Læreanstalt i Kjøbenhavn den 15 September 1832. W. Reise, G. Forckhammer, H. Östed, Professor.
Odense Adresse-Contoirs Efterretninger, 1833-08-08
Etatsraad og Professor, Professor, Ved Tallotteriets 1385 Trækning i Kjøbenhavn udkom:
Odense Adresse-Contoirs Efterretninger, 1833-08-09
ker af opstillede Skarer, der skulde hindre Undersaatterne fra at nærme sig Herskeren, men imellem bølgende Folkemasser, som trængte sig tæt omkring den Vogn, der førte det elskede Fyrstepar, for saa nært som muligt at gjensee den savnede Fader og af Hjertets Fylde at bringe ham den meest velmeente Velkomsthilsen. Mangfoldige Udlændinger istemmede med Varme Jubelraabene for den Fyrste, der i en saa sjelden Grad nyder den faderlige Regents skjønneste Lod: Visheden om, i Sorg som i Glæde at see sig omringet af et trofast, ham elskende Folk, der finder sin Smerte i hans Smerte, sin Fryd i hans Fryd. At denne Velkomstscenemaatte bære et stærkt Præg af den barnlige Kjærlighed, hvormed Folket omfatter Sjette Frederik, var naturligt. Alle vilde nærved skue den Gjenvundnes Aasyn. Dybt rørt indtil Taarer sad den eiegode Konge der, med blottet Hoved hilsende Mængden, ved sin elskede Dronnings Side. Jubelraabene gjenløde høiere og høiere, Trængselen omkring Vognen blev stærkere og stærkere. Det var næsten ikke muligt at bringe den frem igjennem Massen. Og nu fulgte den skjønne Scene, da Folket, henreven af sin Enthusiasme, selv vilde have den Glæde, ligesom paa sine Arme at bære den dyrebare Fader til hans Bolig. Det var ei den undersaat lige Ydmyghed, hvormed Slaven nærmer sig Voldsherskeren, prisende sig lykkelig ved, for hans Aasyn at torde forrette Trældyrets Tjeneste. Men det var den Kjærlighedens Enthusiasme, hvormed Familiekredsen gjenhilser sin, saa bittert savnede, fra Sygeleiet gjenopstandne, ærværdige Patriark, og hvor Gammel og Ung kappes om, at bære den Elskede til den længe ubeklædte, nu atter for ham festligen tilberedede Høitidsplads. Af denne Aand henreves Folket, idet Man vilde spænde Hestene fra Landsfaderens Vogn. Monarkens gjentagne Gange udtalte Ønske, at Man maatte undlade det, overdøvedes af den begeistrede Jubel. Det var det eneste Ønske, som Danmarks Sønner vilde afslaae deres kjærlige, faderlige Leder; og nu droges det ophøiede Par, under stigende Enthusiasme, til Kongeborgen. Faa Minutter efter Ankomsten aabnedes Dørrene paa Slottets Altan, og nu fremtraadte Hs. Majestæt Kongen, ledsaget af Hs. Majestæt Dronningen, som, synligen rørte over den vedvarende Jubel, hvormed de atter hilstes fra den med Mennesker opfyldte Slotsplads, hjerteligen gjenhilsede det glædedrukne Folk. Det Liv, der herskede i Kongens Bevægelser og hans raske Udseende, der tilfulde overbeviste Tilskuerne om Hs. Majestæts fuldkomne Helbredelse, og den Hs. Majestæt eiendommelige Ande, hvormed hun udtrykkede sit Hjertes Følelse i dette høitidelige Øieblik, gjorde et Jndtryk, der vil være undsletteligt hos hver Dansk, som var saa lykkelig, at være Vidne til denne skjønne Scene. Den øvrige Deel af Dagen saaes Skarer af Spadserende bølge frem og tilbage i Gaderne, fra alle Skibe varede Glædesslag, og om Aftenen betegnede Jllumination fra offentlige og private Bygninger den almindelige Glæde.
Odense Adresse-Contoirs Efterretninger, 1833-08-09
Fra de forskjellige Vagter drog Janitschar=Musik igjennem, Gaderne, og det Uveir, som trak op om Aftenen, med Lynild, Blæst og Regn, formaaede ei at tilbageholde glad Liv og Bevægelse overalt. Endeligen modtog Folket samme Aften endnu et Beviis paa den dyrebare Landsfaders fuldkomment gjenvundne Helbred, idet Hs. Majestæt Kongen. og de høikongelige Herskaber kjørte omkring i Gaderne, forat tage Jlluminationen i Øiesyn. Folkels Jublen ledsagede det hele Tog. Jgaar fandt et skjønt, festligt Optog Sted. Tre hundrede Studenter, – et særdeles betydeligt Antal, naar du betænker, hvor faa der, under Sommerferierne, blive tilbage i Hovedstaden, – droge, festligen klædte, iaftes Kl. 7, Tre i hver Række, med et Musikkorps i Spidsen, fra Regentsen til Amalienborg, hvor trende Deputerede forud havde nydt den Lykke at overrække Landsfaderen en i denne Anledning af Hr. Pastor Boye forfattet Velkomstsang, og udbede sig Hs. Majestæt Kongens Tilladelse til at Studenterne maatte bringe ham deres Velkomsthilsen, ved at afsynge samme. Deres Majestæter fremtraadte da paa Slottets Altan, hvor de forbleve, imedens Sangen blev afsjungen og ledsaget af enthusiastiske Hurraraab, hvorpaa det behagede Hs. Majestæt, at tilkjendegive Forsamlingen sin hjertelige Tak og Tilfredshed over det imod ham saa varmt udtalte Sindelag. - Ogsaa afsang Tilskuerne paa Moerskabstheatret iaftes, for Skuespillets Begyndelse, en af Hr. Kammerjunker F. v. Scholten forfattet Sang i Anledning af Hs. Majestæts Kongens Hjemkomst og Helbredelse, og et derpaa udbragt Frederik den Sjette leve, fyldte Huset med levende Udbrud af Glædesyttringer. "Atter idag var Hovedstaden opfyldt af et sjeldent Liv. En militair Festlighed har fundet Sted idet samtlige herværende Korps og Regimenter: Husarerne, det kongelige Artillerie, Fodgarden, Studenterkorpset, Livjægerne, sjællandske og jydske Jægere, borgerlige Jnfanterie, borgerlige Artillerie, første og andet Livregiment, Hs. Majestæt Kongens Regiment, Hs. kongelige Høihed Prinds Christian Frederiks Regiment, første og andet jydske Jnfanterie=Regiment, samtlige med Stadens Kommandant og flere høie Officerer og de forskjellige Korpsers Stabsofficerer tilhest i Spidsen, i Formiddags Kl. 10 have i Revuedragt defileret forbi Hans Majestæt Kongen paa Amalienborg Slotsplads. Hans Majestæt holdt tilhest paa Pladsen, med Deres kongelige Høiheder Prindserne Christian Frederik og Frederik Ferdinand ved sin Side, omgiven af sin Generalstab. Hendes Majestæt Dronningen fremtraadte i den midterste Portal af Slottets Altan, med sine høikongelige Døttre, Prindsesserne Caroline og Vilhelmine, Hendes kongelige Høihed Prindsesse Caroline Amalia og øvrige herværende Prindsesser, i begge de andre Portaler omgiven af sine Hofdamer.
Odense Adresse-Contoirs Efterretninger, 1833-08-09
Hans kongelige Høihed Prinds Frederik Carl Christian førte selv, som Brigadechef, de jydske og sjællandske Jægerkorps, ligesom ogsaa Hans kongelige Høihed Prinds Christian Frederik, saasnart Høistsammes Regiment nærmede sig, fjernede sig fra Hans Majestæts Side, for selv at føre sit Regiment forbi Allerhøistsamme. Efterat samtlige Korps og Regimenter havde passeret Pladsen, udbrød Folkemassen, som ganske opfyldte den skjønne Plads, i høie Jubelraab for Kongen og hans Slægt. Den Ro og Orden der fandt Sted ved denne, som ved de øvrige omtalte Leiligheder, vidnede skjønt om den Jnteresse, hvormed Alle deeltoge i disse Festligheder. Tag saaledes tiltakke, min Ven, med denne flygtige og svage Skildring, af hvad jeg saae og hvad jeg følte. Vor ag Fryd kunde Du ikke dele; men jeg veed, hvor inderligen den glæder Dig, og at Du, som jeg, hører til de Tusinder, der opsende deres varme Tak til Algodhedens Gud, som hørte vor Bøn og bredede sin skjærmende Haand over den Elskede, - til de Tusinder, som af Hjertets Fylde nedbede naaderig Velsignelse over den Konge og det Folk, som meer og meer trofast sammenknyttes ved Kjærlighedens ømmeste Baand! Paa Hs. Majestæt Dronningens Bekostning bespistes i Mandags samtlige Lemmer i Hovedstadens Fattiganstalter og alle Børn i Fattigskolerne.
Odense Adresse-Contoirs Efterretninger, 1833-08-09
J Adresse-Avisen for i Mandags læses endnu følgende Bekjendtgjørelse: Den 3die August. Forsynets almægtige Haand bortfjernede Dødsengelen fra vor elskede Konges Sygeleie, under Folkets Jubel landsteg Monarken idag, frelset, i Sin trofaste Hovedstad, og paa dens Jndvaaneres Hænder bares Han tryg til den kongelige Borg. Denne Jubel - med Tak og Bøn til Gud - var Gjenklangen af hele Rigets!
Odense Adresse-Contoirs Efterretninger, 1833-08-09
J Anledning af denne festlige Dag indbydes Medborgere, og Medborgerinder herved: at sende til Adressecomptoirets Redacteur, Hr. Jetsmark, eller til det Berlingske Comptoirs Fuldmægtig, Hr. Rolff, Bidrag - større eller mindre - hvilke Bidrag samlede anvendes til en Skuemønt til Minde om denne lykkelige Festdag. Bliver et Overskud, (efterat Planen er forelagt høie Vedkommende, og samme udført), da anvendes dette til lige Deling imellem de 2de Stiftelser, grundlagte, og af Hans Majestæt allernaadigst stadfæstede, til Minde om de høikongelige Døttres høie Formælinger. Offentligt Regnskab skal blive aflagt. Med ethvert Bidrag udbedes Giverens Navn vedføiet." Følgende er den ovenmeldte Velkomstsang, som Studenterne med blottede Hoveder afsang: Konge! Du blev savnet længe I Din gode gamle Stad; Rundt omkring stod Blomst i Enge, Dog var intet Hjerte glad! Musers Søn tør ogsaa bære Velkomst-Jubel til din Borg; Det er Fyrstens Trøst og Ære, At hans Sorg var Alles Sorg! Nattens Dag i Blomstens Bæger, Blank og reen, som Perler, staaer, Morgenvind med Blomsten leger, Og den korte Glands forgaaer; Folkets Suk for Kongens Lykke, Folkets Taarer ved hans Vee Det er Perler i hans Smykke, Som en Evighed skal see! Konge, vi har sørget saare; Alles Røst var Klageraab, Hver vor Glæde blev en Taare, Al vor Tanke Frygt og Haab, Danmarks Døttre, Danmarks Sønner, Glemte Dagens andre Savn, Nævned fromt i hede Bønner, Kun den kjære Faders Navn, Stormens Draaber Egen taaler, Om de tungt paa Bladet sank; Snart i Sommersolens Straaler, Skinner Kronen dobbelt blank; Fuglen qviddrer fra sin Rede: "Vi har Stammens Krone kjære Konge doppelt er vor Glæde, Thi vor Frygt stod Haabet nær, Egen i de danske Skove, Sommerfrisk i Høsten staaer; Alle Hjerters Haab Dig love Egens Styrke, Bøgens Aar. Hvad Du ønsker, tæt i Klynge Blomstre frem af frugtbar Grund!
Odense Adresse-Contoirs Efterretninger, 1833-08-09
Danmarks Kjærlighed vil synge Dig sit Chor til sidste Stund! For Udgiveren for dennesinde slutter en alle Danske saa kjær Anmeldelse, hvortil de flere Bidrag skulle vorde indhentede, maa han endnu bemærke en Omstændighed, der paa en Maade staaer i Forbindelse med Hovedstadens Høitidelighed: den i St. Nicolai Kirke i Svendborg afvigte Mandag opførte Kirkemusik. Da Efterretningen om Kongens Ankomst just havde naaet Svendborg, tog Hr. Pastor Ibsen deraf Anledning til at berøre dette i sin Tale med en Hjertelighed og Begeistring, som paa en skjøn Maade udbredte sig blandt Tilhørerne, og med dobbelt Følelse istemtes efter Talen den lille Choral, der tidligere var digtet, som en Takkesang for Kongens Helbredelse: Herre, Fader, hør vor varme Bøn! Sign vor Fredriks sidste Konge-Dage, Gjør ham Livets Aften lys og skjøn, Skaan ham for dets bittre Kalk at smage! Lad hans Minde kjert for Danmark staae, Lad det Værk, han grunded, ei forgaae, (Neppe behøves det at bede Læserne om Tilgivelse, fordi Man denne Gang lader de sædvanlige Avis=Efterretninger staae i Baggrunden, hvoraf det Vigtigste vil findes i medfølgende Løverdags-Avis.)
Odense Adresse-Contoirs Efterretninger, 1833-08-09
AVERTISSEMENTS. Med Kongelig allernaadigst Tilladelse opføres paa Theatret, Odense af de hertil ankomne Skuespillere af den Kongelige Theater=Etat: Søndagen den 11 August, Amors Geniestreger, versificeret Lystspil i 2 Akteer af Hertz, Bødkeren. Syngestykke i 1 Akt.
Odense Adresse-Contoirs Efterretninger, 1833-08-09
Mandagen den 12 August Familien Riquebourg, Drama i 1 Akt af Scribe. Den første Kjærlighed, Lystspil i 1 Act af Scribe, De to Sedler, Syngestykke i 1 Act. Billetter til disse Forestillinger erholdes hos Hr. Gjæstgiver Larsen paa Postgaarden. Om nogle Dage, naar Veiret er beleiligt, brændes Raps skalle paa Ørnfeldts Marker. Ørnfeldt den 5 August 1835. gl. ta
Odense Adresse-Contoirs Efterretninger, 1833-08-09
Hollandske Steenkrukker af forskjellige Størrelser bekommes til billig Priis hos Undertegnede, ved Vesterport. J. J. Liimkilde.
Odense Adresse-Contoirs Efterretninger, 1833-08-09
Løverdagen den 24 August d. A., om Formiddagen Kl. 9. slet, bliver paa nedennævnte Birks Tingsted afholdt Licitation over Opførelsen af 2 nye Steenkister, 2 Overkjørselsbroer, samt 4 gamle Steenkister at omsætte og forlænge, paa Landeveien imellem Assens og Middelfart, fra Grummebjerge imod Udbye. Lysthavende indbydes at møde fornævnte Dag og Tid, og kan forinden her paa Kontoiret erholde Overslaget og Konditionerne, hvorefter nærværende Steenkistearbeide liciteres, foreviste til Gjennemsyn. Wedelsborgs Birks Kontoir den 7 August 1835. H. H. Jeppesen.
Odense Adresse-Contoirs Efterretninger, 1833-08-09
Mandagen den 19 August 1833, Formiddagen Kl. 11, bliver paa Birketinget i Tranekjær afholdt Licitation over Gjenopførelsen af 4 Bøndergaarde og 9 Huse i Helsned Bye, Humble Sogn, under Grevskabet Langeland, som ved Jldsvaade ere afbrændte. En Deel af Materialierne ville blive leverede af Grevskabets Administration, og den fornødne Kjørsel blive præsteret in natura. Dette bekjendtgjøres herved til de eventuelle Liebhaveres Efterretning.
Odense Adresse-Contoirs Efterretninger, 1833-08-09
Gaardsalg. Ved en offentlig Auction, som holdes paa Gaarden Store Heboe i Jandrup Sogn, Wester Herred, Ribe Amt, Tirsdagen den 5 Septbr. førstk., Formiddag Kl. 10, bortsælges, ifald antageligt Bud skeer, følgende Chr. Westerens Boe tilhørende Eiendomme: a) Gaarden Store Heboe, beliggende 3/4 Miil fra Warde Kjøbstad, af Hartkorn Ager og Eng 5 Tdr. 3 Skpr. 2 Fdkr. 2 Alb., med cirka 100 Tdr. Agerland a 14,000 Alen, foruden Hede og 44 Dages Slet Eng, hvorpaa avles 120 a 150 Læs Høe aarlig. Ved Gaarden kan holdes 50 Qvæghøveder, 6 Heste og 16 a 20 Faar. Den aarlige Udsæd er 24 a 30 Tdr. Rug, 8 a 10 Tdr. Byg og omtrent 12 Tdr. Havre. Gaardens Bygninger, der ere beliggende midt i Jorderne, ere alle af Grundmuur, solide og gode, og Stuehuset er velindrettet til en Familie udenfor Bondestanden. b) Jandrup Kirketiende, matrikuleret for 25 Tdr. 4 Skpr. Hartkorn, med cirka 200 Tdr. tiendeydende Hartkorn, hvoraf Tienden oppebæres in natura. Til Kirken hører 11 Dages Slet Eng, hvorpaa avles 25 a 30 Læs Høe; et Boelsted, som er bortfæstet, af Hartkorn 5 Skpr. 3 Fdkr. og det saakaldte Kirkehuus med Jord paa Killemae. c) Billum Hauge=Eng, 3 Dages Slet, af Hartkorn 5 Skpr. 1 Fdkr. 2 Alb. En Eng i Billum Enge, 2 1/2 Dages Slet, af Hartkorn 2 Skpr. 3 Fdkr. 1 1/2 Alb. Blandt Konditionerne, der forinden Auctionen ligge til Eftersyn paa Undertegnedes Kontoir, bemærkes, at Tiltrædelsen kan skee førstk. Michelsdag, og at de 2/8 Dele af Kjøbesummen, kunne, mod Obligations Udstædelse, blive indestaaende i de sælgende Eiendomme. Øster og Wester Herreders Kontoir i Warde den 4 August medel Heinen. En Gaard til Fæste.
Odense Adresse-Contoirs Efterretninger, 1833-08-09
J Gamtofte Bye under Brahesborg Gods er en Gaard strax eller til 1 Mai at erholde i Fæste; den har et Areal af omtrent 54 Tdr. Land til 14,000 Alen af udmærket god Jord. Under samme Gods kan ligeledes erholdes i Fæste en større Gaard af omtrent 110 Tdr. Land geometrisk Maal, og 4 Huuslodder, hver paa 6 Tdr. Land, til 10,000 Alen. De, som maatte attraae Fæste paa disse Eiendomme, ville behage at henvende dem til Undertegnede. Brahesborg den 25 Juli 1833. L. Petersen.
Odense Adresse-Contoirs Efterretninger, 1833-08-09
En Jagt, drægtig 7 1/2 Commerslæst, med staaende og løbende Redskab og Segl, ligger til Salg i Korsøer og forevises af Eieren 14 Dage fra Dato. P. R. Kruuse. Nylig har forladt Pressen: Regler for Livet, i udvalgte Tankesprog, samlet af de berømteste gamle og nye Skribentere, for at komme god, klog og let igjennem Verden. Paa Dansk udgivet af J. Milo Bogen er inddeelt i 28 Kapitler, af følgende Jndhold: I. Om Opdragelse, Genie, Underviisning og Exempler. II. Om Vane, Nyheds- og Menings-Tillokkelse. III. Om Lov, Retfærdighed, Fornærmelse og Undertrykkelse. IV. Om Maadehold, Klogskab og Standhaftighed. V. Om Vrede og Hevn. VI. Om Ærgjerrighed, Gierrighed, Stolthed og Ødselhed. VII. Om Misundelse og Bagvaskelse. VIII. Om Haab, Frygt, Uro og Mistroe. IX. Om vore Lidenskabers Beherskelse. X. Om Forfængelighed, Daarskab og Affectation. XI. Om menneskelig Kundskab, dens Nytte og Utilstrækkelighed. XII. Om Lykke og Ulykke, Tilfredshed og Ydmyghed. XIII. Om Venskab. XIV. Om Selskabelighed, Omgang og udvortes Forhold. XV. Om Ædelmodighed. XVI. Om Velgiørenhed, Tak og Utak. XVII. Om Ære, og om de Store. XVIII. Om Fortjeneste og Kald, Roes og Smiger. XIX. Om Rigdom, Luxus og Hang til Fornøielse. XX. Om Koner, Elskov og Ægteskab. XXI. Om Sandhed, Løgn og Forstillelse. XXII. Blandede Bemærkninger. XXIII. Gode Raad. XXIV. Om Tiden, om Arbeide og Forfriskning. XXV. Om et afsondret stille Liv, og om Privat livet. XXVI. Om Tvivl og Vantroe. XXVII. Moralske og religiøse bemærkninger. XXVIII. Om Døden og Evigheden. Om denne Bog, der i Engelland har oplevet 11 Oplag, siger Udgiveren. Forskrifter eller Lærdomme, affattede i Tankesprog, gjøre dybt Jndtryk paa Hjertet, beholdes let i Hukommelsen, og hielpe meere til et lykkeligt Liv, end flere Bind af Leveregler, som man ikke veed at udfinde. Bogen faaes heftet for 6 Mk. og indbunden for 7 Mk. hos Undertegnede. Samling af Forordninger, Reskripter, Resolutioner, Cancellie-Circulairer og Promemorier, Geistligheden vedkommende, som Supplement til 2den Udgave af Fogtmanns Samling. Ved H. F. Skeel, Landsover- samt Hof= og Stadsrets=Prokurator. 2det Hefte, for 1815-1816 incl., med tilhørende Register. 1 Rbd. 5 Mk. heft. Dette for de Herrer geistlige Embedsmænd saa nyttige Værk faaes til næste Hefte udkommer til Subskriptionsprisen i Bogladerne i Kjøbenhavn, i Stiftstæderne hos derværende Boghandlere og i Odense hos Forlæggeren. J. Mile.
Odense Adresse-Contoirs Efterretninger, 1833-08-09
Af Umyndiges Midler under Stamhuset Thorsengs Overformynderie er strax at erholde til Laans, imod lovbefalet Sikkerhed, 551 Rbdlr. 4 Mk. 2 s. Repr. Svendborg den 27 Juli 1835. M. J. Pasbjerg.
Odense Adresse-Contoirs Efterretninger, 1833-08-09
Fra Kjøbenhavn er jeg nylig bleven forsynet med mange smukke og moderne Kakkelovne, hvoriblandt nogle med Koge J. F. Petersen, Indretning. Overgade Ne 7. Christiania Anchiovis i Dunke faaes hos A. Kaarup. Bageriet No. 175. paa Faaborg Grønnegade kan til førstkommende Michaeli Flyttetid bekommes til Leie, naar man derom henvender sig til Eieren, Hr. Kjøbmand og Forligelseskommissair Paul Jacobsen.
Odense Adresse-Contoirs Efterretninger, 1833-08-09
Kreditorerne i Stervboet efter afdøde Aftægtsmand Johan Frederik Graff af Svindinge indkaldes herved, overeensstemmende med Plakaten af 26 Octbr. 1792, med 12 Ugers Varsel, til for undertegnede Skifteforvalter at anmelde og beviisliggjøre deres Fordringer. Sunds Gudme Herredskontoir i Svendborg den 27 Juli 1833. Bruun.